recursal/SuperWikiNEXT-32B huggingface dataset:
**זמן תל אביב** הוא מקומון היוצא אחת לשבוע ביום שישי, כנספח לעיתון מעריב, ומופץ בעיר תל אביב-יפו. כעיתון המיועד לקהל המקומי. הוא עוסק בתחומים שאינם זוכים לכיסוי, ובעיקר בנושאים הנוגעים לאותה העיר.

ב-1992 רכשה משפחת נמרודי את עיתון מעריב, ובמשך שלוש שנים העורך הראשי היה המו"ל, עופר נמרודי. כתוצאה מכך, החלה קבוצת מעריב להוציא לאור מקומונים רבים. "זמן תל אביב" יצא לאור בשנות ה-90 על ידי קבוצת מעריב ביחד עם מקומונים נוספים שיצאו לאור מאוחר יותר. המקומון מסקר חדשות בנושא העיר תל אביב, תרבות, ספורט, בידור ורכילות מקומית.

יש גרסה נוספת למקומון אשר נקרא "זמן רמת גן". אך גרסתו זו פחות הצליחה להתפרסם ברחובות ישראל. עיתונאים בולטים שכתבו בעיתון הם חגי מטר, גיא מרוז, רוביק רוזנטל וחגי לוי. לאחר מכן, העיתונים עברו לתקשורת מרכזית יותר.

ב-23 באפריל 2013, עורכי-הדין איתמר נצר וגיא גרשון טענו כי הנהלת "מעריב" שקלה לסגור את המקומון "זמן תל אביב" בשל הפסדיו ומותירה אותו בחיים משיקולי תדמית. חברי קבוצת מעריב טענו כי המקומון "לא רווחי". מסיבה זאת, הוחלט בתוך קבוצת מעריב לאחד את כל כוחות המקומונים.

אתר מקומון זמן תל אביב הפסיק לעבוד במהלך השנים האחרונות, ונפתחו אתרים שונים עם שם זהה.

הערות שוליים
------------

1. ↑  הדמיון והשוני בין "זמן תל- אביב", ו"קול העיר", באתר ubank
2. ↑  עיתון זמן תל אביב, באתר אקסיומה פרסום ואינטראקטיב
3. ↑  היום שאחרי הזמן - וואלה! ברנז'ה, באתר וואלה!, ‏2013-06-04
4. ↑  "מעריב": המקומון "זמן תל-אביב" על סף סגירה; ממשיך לפעול רק משיקולים תדמיתיים, באתר העין השביעית
5. ↑  nrgמקומי, באתר nrg
6. ↑  חדשות תל אביב, באתר זמן תל אביב | Tel Aviv Times
7. ↑  ראשי, באתר | תל אביב tlv-times
**בנימין (בני) דוד גאון** (11 בפברואר 1935 – 10 במאי 2008) היה איש עסקים ישראלי, בעל השליטה ויו"ר דירקטוריון בחברת "גאון אחזקות" ונשיא האגודה למלחמה בסרטן.

ביוגרפיה
--------

גאון נולד בירושלים, בנם של משה דוד גאון ושרה (חכים) גאון, ולו שלושה אחים: יגאל, כלילה ערמון, והזמר יהורם גאון.

לאחר שירות סדיר ושנתיים בקבע, השתחרר מצה"ל בדרגת רס"ר.

בשנות השישים עבד כתאורן בהצגות בהן הופיעה להקת התרנגולים בה אחיו, יהורם גאון, היה חבר. לאחר מכן עבר לעבוד כטכנאי מזגנים בחברת "אלקטרה". בשנת 1962 מונה למנהל מחלקת השיווק של מזגני האוויר ולאחר טיפוס בסולם הדרגות, הגיע למשרת מנכ"ל "תדיראן מוצרי צריכה". גאון למד מנהל עסקים בז'נבה. ב-1982 החל לנהל את האגודה הצרכנית קו-אופ ת"א דן השרון, שהפכה בניהולו מרשת צרכניות לחברה רווחית צומחת.

גאון היה חבר נפש של מזכ"ל חברת העובדים (הסתדרות העובדים) ישראל קיסר, ובשנת 1988 הציע לו זה לנהל את קונצרן כור, אשר עמד בפני הליך פירוק. גאון, אשר הצליח לשקם את כור, כיהן בתפקיד המנכ"ל עד שנת 1998, אז התפטר מתפקידו והקים את "גאון אחזקות". בשנת 1995 זכה גאון בפרס התעשייה בקטגוריית המתכת. בשנת 1997 הוציא לאור את ספרו הראשון, "רק המעז מנצח".

בשנת 1993 מונה לנשיא האגודה למלחמה בסרטן. שבע שנים לאחר מכן חלה בעצמו בסרטן הכליות, אולם נותח ונרפא. לאחר מכן חלה בלוקמיה לימפוציטית כרונית. בשנת 2007 חלה בסרטן הריאות ובפעם זו, על אף שנותח, המחלה הקשה הכריעה אותו והוא נפטר ב-10 במאי 2008 בגיל 73. נטמן בבית העלמין של מושב בית הלוי, אשר בעמק חפר. הותיר אחריו אישה, שלושה בנים ובת, בהם העיתונאי והמחזאי בעז גאון והיועץ האסטרטגי משה גאון, אשר מונה ליו"ר חברת "גאון אחזקות", אותה הקים אביו.

מלבד תפקידו כנשיא האגודה הישראלית למלחמה בסרטן שימש בני גאון גם כיו"ר הליגה לידידות אמריקה-ישראל. הוא זכה בתארים נוספים עבור פעילותו הרבה בכלכלה הישראלית, בהם פרס נשיא המדינה מהתאחדות התעשיינים בישראל, ומגן ירושלים על ידי ראש הממשלה, ראש העיר והפורום הבינלאומי למען ירושלים מאוחדת.

ספריו
-----

אנדרטה לזכרו ברחוב החלוץ בשכונת בית הכרם שם התגורר
* **רק המעז מנצח** (1997)
* **הספר השני - חשבון נפש ניהולי** (2006)
* **גאון - דבר או שניים על ניהול וגם על החיים**, ידיעות ספרים (2008)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **בני גאון** |

ויקישיתוף מדיה וקבצים בנושא **בני גאון** בוויקישיתוף
* מיכל הולצמן, מסחר: בני גאון, במוסף **"אנשי השנה" - 1987** של העיתון "מעריב", 29 בדצמבר 1987
* עסקת חיי: "כי כור הייתה שם", סיקור מיוחד מתוך מוסף "כלכלה 2004" של עיתון הארץ, על מינויו למנכ"ל כור והבראת הקונצרן
* רותם שטרקמן ואפרת נוימן, כור מתפוגגת, בני גאון משגשג, באתר הארץ, 28 ביוני 2007
* בני גאון, אהוד, אתה תנצח את הסרטן, באתר ynet, 31 באוקטובר 2007
* אורה קורן, מת בני גאון, מראשי המשק הישראלי, באתר הארץ, 10 במאי 2008
* התעשיין בני גאון הלך לעולמו בגיל 73, באתר nrg‏, 10 במאי 2008
* גיל קול ונווית זומר, נפטר בני גאון, יו"ר ומנכ"ל "גאון אחזקות", באתר ynet, 11 במאי 2008
* בעז גאון, סופני אך יציב: בעז גאון יוצא למסע אישי בעקבות מותו של אביו מסרטן, באתר nrg‏, 17 באוקטובר 2008; במקור, מתוך מוסף "סופשבוע" של מעריב
* בני גאון (1935-2008), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298584805171
* BnF: cb161699409 (data)
* LCCN: n97092521
* VIAF: 65761074
* WorldCat: lccn-n97092521

 |
|  |
| --- |
| **ערך ללא מקורות** |
| בערך זה אין מקורות ביבליוגרפיים כלל, לא ברור על מה מסתמך הכתוב וייתכן שמדובר במחקר מקורי. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**רפאל אלדד** (נולד ב-24 בספטמבר 1949) הוא דיפלומט ישראלי בדימוס. כיהן כשגריר ישראל בארבע מדינות שונות באמריקה הדרומית.

קורות חיים
----------

נולד בקזבלנקה שבמרוקו ב-1949, ועלה לישראל עם משפחתו בשנת 1962. בין השנים 1973–1977 למד באוניברסיטת חיפה שם קיבל דוקטורט במדע המדינה והיסטוריה. בנוסף לעברית הוא דובר אנגלית, צרפתית, ספרדית ופורטוגזית.

אלדד הצטרף למשרד החוץ בשנת 1978. בשנת 1980 נשלח לניו יורק כחבר במשלחת הישראלית לעצרת הכללית של האו"ם. בין השנים 1981–1983 היה המזכיר השני בשגרירות ישראל באנקרה, ולאחר מכן המזכיר הראשון בשגרירות בקוסטה ריקה עד שנת 1986. בין השנים 1986–1989 שב לישראל והיה מנהל המחלקה לעניינים ציבוריים במשרד החוץ. בשנת 1992 מונה ליועץ בשגרירות ישראל בארגנטינה, ולאחר מכן במחלקות שונות במשרד החוץ.

בין השנים 1998–2002 כיהן כשגריר ישראל בפרו, וב-2002 מונה למנהל מחלקת דרום אמריקה במשרד החוץ.

בין השנים 2004–2008 היה שגריר ישראל בארגנטינה, ובין השנים 2011–2014 בברזיל. באפריל 2014 מונה לשגריר ישראל בצ'ילה. בספטמבר 2016 סיים את כהונתו בצ'ילה שב ארצה ופרש לגמלאות. 

גר בתל אביב.

הערות שוליים
------------

1. ↑  מינויים בשירות החוץ, החלטה מספר 1826 של ממשלת ישראל השלושים, משנת 2004, באתר של משרד ראש הממשלה
2. ↑  מינויים בשירות החוץ, החלטה מספר 2428 של ממשלת ישראל השלושים ושתיים, משנת 2010, באתר של משרד ראש הממשלה
3. ↑  מינויים בשירות החוץ, החלטה מספר 1571 של ממשלת ישראל השלושים ושלוש, משנת 2014, באתר של משרד ראש הממשלה
**דריוס דנייר בייזלי** (באנגלית: **Darius Denayr Bazley**; נולד ב-12 ביוני 2000) הוא כדורסלן אמריקאי, המשחק בקבוצת פניקס סאנס מליגת ה-NBA, בעמדת הפאוור פורוורד.

קריירת תיכונים
--------------

בייזלי נולד בבוסטון שבמסצ'וסטס, וגדל בסינסינטי, אוהיו. בשנת 2018 נבחר להשתתף במשחקי מקדונלד'ס אול-אמריקן ונייקי הופ סאמיט, המציגים את שחקני התיכונים המצטיינים בארצות הברית. באותה עונה, אשר הייתה האחרונה שלו בליגת התיכונים, רשם ממוצעים של 15.4 נקודות ו-10.3 ריבאונדים למשחק כשחקן קבוצת "תיכון פרינסטון" אשר בעיר שרונוויל.

באפריל 2017 הודיע בייזלי כי בחר ללמוד באוניברסיטת המדינה של אוהיו, כחודשיים לאחר מכן שינה את דעתו והתחייב ללמוד באוניברסיטת סירקיוז, במרץ 2018 שוב חזר בו והודיע שישחק בליגת הפיתוח של ה-NBA, ובסופו של דבר באוגוסט 2018 החליט שלא לשחק כלל בעונת 2018/2019, ולהתאמן באופן עצמאי (בשיתוף פעולה עם חברת ניו באלאנס) לקראת דראפט ה-NBA‏ 2019.

קריירת משחק מקצועית
-------------------

בדראפט 2019 נבחר בייזלי על ידי יוטה ג'אז, בבחירה ה-23. ב-6 ביולי 2019 הועבר בטרייד לממפיס גריזליס, אשר מיד שלחה אותו בטרייד נוסף לאוקלהומה סיטי ת'אנדר. ב-53 המשחקים הראשונים של עונת הרוקי שלו עם הת'אנדר קלע 4.5 נקודות בממוצע למשחק, אולם בשמונת המשחקים האחרונים, בחידוש עונת 2019/2020 ב"בועה באורלנדו", הציג שיפור משמעותי ורשם ממוצעים של 13.0 נקודות ו-6.3 ריבאונדים למשחק.

ב-9 בפברואר 2023 הועבר בטרייד לפיניקס סאנס עבור דריו שאריץ'.

סטטיסטיקות הקריירה ב-NBA
------------------------

### בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | אוקלהומה סיטי | **61** | 9 | 18.5 | 0.394 | **0.348** | 0.694 | 4.0 | 0.7 | 0.4 | **0.7** | 5.6 |
| 2020/2021 | אוקלהומה סיטי | 55 | **55** | **31.2** | **0.396** | 0.290 | **0.702** | **7.2** | **1.8** | **0.5** | 0.5 | **13.7** |
| **קריירה** |  | 116 | 64 | 24.5 | 0.395 | 0.309 | 0.700 | 5.5 | 1.2 | 0.4 | 0.6 | 9.4 |

### בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | אוקלהומה סיטי | 7 | 0 | 18.0 | 0.419 | 0.500 | 0.900 | 6.7 | 0.9 | 0.0 | 0.4 | 6.6 |
| **קריירה** |  | 7 | 0 | 18.0 | 0.419 | 0.500 | 0.900 | 6.7 | 0.9 | 0.0 | 0.4 | 6.6 |

קישורים חיצוניים
----------------

* דריוס בייזלי, ברשת החברתית אקס (טוויטר)
* פרופיל, באתר Basketball-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. ↑  סטטיסטיקות משחק מקדונלד'ס אול-אמריקן 2018, באתר realgm.com
2. ↑  סיכום נייקי הופ סאמיט 2018, באתר USA Basketball
3. ↑  הת'אנדר צפויים לצרף את בייזלי, באתר USA Today,‏ 20 ביוני 2019
4. ↑  ריץ' פול: העסקה של בייזלי עם ניו באלאנס מעידה על מערכת מקולקלת, באתר ESPN,‏ 24 באוקטובר 2018
5. ↑  רשימת הנבחרים בדראפט 2019, באתר basketball-reference.com
6. ↑  ממפיס מצרפת 4 שחקנים בטרייד עבור קונלי, באתר הקבוצה, 6 ביולי 2019
7. ↑  הת'אנדר מצרפים את בייזלי, באתר הקבוצה, 6 ביולי 2019
**אלן רמזי** (באנגלית: **Allan Ramsay**;‏ 15 באוקטובר 1686 – 7 בינואר 1758) היה משורר ומחזאי סקוטי.

פסל אלן רמזי מאת ג'ון סטיל באדינבורו

קורות חיים
----------

אלן רמזי נולד בלידהילס שבלאנארקשייר, והיה בנם של ג'ון רמזי (John Ramsay) ושל רעייתו אלי סאוור (Alice Bower). רמזי למד בבית הספר הקהילתי של קרופורד עד שאימו נפטרה בשנת 1700. בשל פטירתה, בשנת 1701 החל לעבוד כשוליה אצל יצרן פאות באדינבורו. בשנת 1712 נשא לאישה את כריסטיאן רוס (Christian Ross), והחל לעבוד כיצרן פאות. לבני הזוג נולדו שישה ילדים. בכור ילדיהם אלן רמזי היה לצייר דיוקנאות ידוע.

בשנת 1707 היה אחד ממקימי מועדון איזי (the Easy Club), והחל לכתוב שירה. בשנת 1715 הפך למשורר המועדון. מועדון זה הוקם לאחר האיחוד עם בריטניה וחבריו היו יעקובנים שהתנגדו לאיחוד זה. חברי המועדון השתמשו בשמות בדויים ספרותיים. רמזי השתמש בתחילה בשם איזאק ביקרסטאף (Isaac Bickerstaff) על פי דמות מספרו של ריצ'רד סטיל. בהמשך בחרו חברי המועדון בשמות בדויים סקוטיים ורמזי בחר בשמו של הסופר הסקוטי גאבין דגלס (Gavin Douglas)

בשנת 1716 פרסם את היצירה *Christ's Kirk on the Green* שמקורה בכתב ידי באנאטיין, עם הערות ותוספות משלו, ובשנת 1718 החל לפרסם את שיריו, ושנה לאחר מכן פרסם את אוסף "השירים הסקוטיים" (*Scots Songs*). הצלחת השירים הביא לפרסומם של שירים נוספים בשנת 1722.

בין השנים 1724–1727 פרסם שני אוספים של שירים סקוטיים - חלקם פרי עטו של רמזי, חלקם מאת חבריו וחלקם בלדות ידועות. שירים אלה פורסמו תחת השם "אוסף שולחן התה" (*The Tea-Table Miscellany*). אוסף שירים סקוטיים שנכתבו לפני שנת 1600 פורסם על ידי רמזי תחת השם "ירוק העד" (*The Ever Green*).

בשנת 1725 פרסם רמזי את יצירתו "הרועה העדין" (*The Gentle Shepherd*) - הידועה ביצירותיו. יצירה זו זכתה להצלחה רבה, והוצגה כאופרה בשנת 1729.

בשנת 1726 פרסם בעילום שם את האוסף "שירים באנגלית ובלטינית על קשתים וחברת הקשתים המלכותית" (**Poems in English and Latin, on the Archers and Royal Company of Archers, by several Hands**).

אוסף שיריו השלם של רמזי פורסם בלונדון בשנת 1731 ובדבלין בשנת 1733.

אשתו של רמזי נפטרה בשנת 1743. 

בשנת 1755 עזב את חנותו ועבר להתגורר על מדרון קאסל רוק (Castle Rock), במבנה אשר נקרא עד היום "בקתת רמזי". 

רמזי נפטר ב-7 בינואר 1758 ונקבר בחצר כנסיית גרייפריירז (Greyfriars Kirkyard) באדינבורו.

קישורים חיצוניים
----------------

ויקישיתוף מדיה וקבצים בנושא **אלן רמזי** בוויקישיתוף
* יצירתו של רמזי "הרועה העדין"
* קורות חיים באתר רוברט ברנס
* קורות חיים באתר ה-BBC
* אלן רמזי, באתר "Find a Grave" (באנגלית)
* אלן רמזי, באתר אנציקלופדיה בריטניקה (באנגלית)
* כתבי אלן רמזי בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277666305171
* BnF: cb127214650 (data)
* CiNii: DA06260106
* GND: 118598155
* ISNI: 0000 0001 1676 4943
* LCCN: n50054450
* MusicBrainz: f258674d-da3a-4304-87b6-f0ebf6b4b3ae
* NKC: mub2015866582
* NLA: 35625884
* NLG: 122209
* NTA: 069454795
* SELIBR: 293902
* SNAC: w6fx77jw
* SUDOC: 067012671
* Trove: 1020020
* VIAF: 77108557
* WorldCat: lccn-n50054450

 |
**פדריקו חאבייר סנטאנדר מרלס** (נולד ב-4 ביוני 1991) הוא כדורגלן פרגוואי המשחק בעמדת החלוץ בנבחרת פרגוואי.

קריירת מועדונים
---------------

סנטאנדר החל את הקריירה שלו במחלקת הנוער של קלוב גוארני, שבה הצטיין. סנטאנדר משך את תשומת לבם של מועדונים רבים, ואף זכה למבחן במילאן. כבר בגיל 16 הוא ערך את הופעת הבכורה שלו בקבוצה הבוגרת של גוארני, שם כבש שער בניצחון 2–5 על טוקארי. בסוף אוגוסט 2010, הושאל לעונה לטולוז הצרפתית, שבמדיה רשם 23 הופעות וחמישה שערים.

בפברואר 2012 חתם על חוזה לשלוש שנים בקבוצת ראסינג קלוב הארגנטינאית, אך לאחר חצי שנה מצא את עצמו מושאל לעונה אחת לקבוצת טיגרה. סנטאנדר חזר לגוארני לעונת 2014/15 ובה רשם 40 הופעות מתוכן מנה 16 כיבושים.

ב-14 ביוני 2015 סנטאנדר חתם לחמש שנים בקבוצה הדנית, פ.צ. קופנהגן. הוא הצטרף לקבוצה לאחר שסיים את קמפיין גביע הליברטדורס עם גוארני. את הופעת הבכורה שלו בליגה ערך ב-2 באוגוסט ורשם שני בישולים, האחד לתומאס דילייני והאחר לויליאם קויסט. שלושה ימים לאחר מכן כבש את שערו הראשון בהפסד 2–3 ליבלונץ הצ'כית, הפסד שמנע מהקבוצה להעפיל לשלב הבתים של הליגה האירופית. ב-16 במאי 2016 סנטאנדר כבש צמד נגד נורסאלנד, ניצחון שהכתיר את קופנהגן לאלופי הליגה. בעונה הראשונה שלו בקבוצה, סנטאנדר הפך לכובש השלישי בטיבו ביחד עם 14 שערים וארבעה בישולים.

ב-24 באוגוסט 2016 סנטאנדר כבש בניצחון על אפואל ניקוסיה הקפריסאית, במשחק שגרם לקבוצתו להבטיח את ההעפלה לליגת האלופות.

ב-21 ביוני 2018 חתם סנטאנדר לארבע שנים בבולוניה האיטלקית.

קריירה בינלאומית
----------------

סנטאנדר ערך את הופעת הבכורה שלו במדים הלאומיים בהפסד 0–1 לנבחרת אוסטרליה ב-9 באוקטובר 2010.

תארים
-----

### קבוצתיים

קופנהגן
* אליפות דנמרק (2): 2015/16, 2016/17
* הגביע הדני (2): 2015/16, 2016/17

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* הפרופיל של סנטאנדר באתר הרשמי של פ.צ. קופנהגן

הערות שוליים
------------

1. ↑  קופנהגן מחתימה את פדריקו סנטאנדר

| **נבחרת פרגוואי – קופה אמריקה 2019** |
| --- |
| 1 סילבה • 
2 פיריס • 
3 גומס • 
4 בלבואנה • 
5 ולדס • 
6 ארסמנדיה • 
7 איטורבה • 
8 ח. רוחאס • 
9 קרדוסו • 
10 גונסאלס • 
11 סנטאנדר • 
12 פרננדס •
13 אלונסו • 
14 אסקובר •
15 מ. רוחאס •
16 ס. אורטיס •
17 פרס •
18 ר. אורטיס •
19 דומינגס •
20 טורס •
21 רומרו •
22 אגילר •
23 אלמירון •
מאמן: בריסו | פרגוואיפרגוואי |
נומבט
**נוּמְבָּט** (שם מדעי: *Myrmecobius fasciatus*) הוא חיית כיס החיה באוסטרליה המערבית. הנומבט הוא מין יחיד בסוגו השייך למשפחת הנומבטיים (Myrmecobiidae). הנומבט ניזון כמעט אך ורק מטרמיטים. בעבר היה הנומבט נפוץ בדרום אוסטרליה, אולם כיום הוא חי רק במספר מושבות ומוגדר כמין בסכנת הכחדה. הנומבט הוא סמל של אוסטרליה המערבית ונעשים מאמצי שימור כדי למנוע את הכחדתו.

הנומבט מכונה גם ולפורטי (Walpurti) או אוכל נמלים מפוספס (Banded Anteater). הוא התגלה לראשונה לאירופאים ב-1831, כאשר משלחת בראשותו של רוברט דייל (Robert Dale) חקרה את עמק אייבון. המין מוין לראשונה על ידי ג'ורג' רוברט וטרהאוס שתיאר את המין בשנת 1836, ואת המשפחה ב-1841.

הסוג נומבט (*Myrmecobius*) הוא המין היחיד במשפחת ה**נומבטיים** (Myrmecobiidae); אחת משלוש המשפחות בסדרת טורפי הכיס.

הנומבט הוא חיה קטנה וצבעונית, שאורכה 35 עד 45 ס"מ. לנומבט אף מחודד בקצהו וזנב בולט ועבה שאורכו כאורך גופו. צבע פרוותו של הנומבט משתנה ועשוי לנוע מאפור לחום-אדמדם, ולו קו שחור בולט הנמתח מקצה החרטום, דרך העיניים ועד לבסיס אוזניו הקטנות והעגולות. בגבו שישה או שבעה פסים לבנים. על בטנו פרווה בצבע קרם או אפור בהיר. משקלו נע בין 280 ל-550 גרם.

בדומה לחיות אחרות הניזונות מנמלים וטרמיטים לנומבט לסת מנוונת, ללא תפקוד של השיניים והוא איננו מסוגל ללעוס. למרות זאת לנומבט נוסחת שיניים דומה לזו של חיות כיס אחרות. לנומבט לשון דביקה וארוכה היכולה להגיע למרחק של 100 מ"מ מפיו.

בשונה ממרבית חיות הכיס הנומבט פעיל במהלך היום. הנומבט ניזון כמעט אך ורק מטרמיטים, ונומבט בוגר ניזון מעד 20,000 טרמיטים ביום.

הנקבות נכנסות לתקופת ייחום קצרה בינואר. משך ההיריון כ-14 יום, ובסופו מומלטים ארבעה עד שישה גורים. הגורים נשארים צמודים לפטמת אמם עד יולי, אז משאירה אותם האם במאורה, ושבה אליהם מדי לילה כדי להניקם. לקראת תחילת ספטמבר מתחילים הגורים לצאת ממאורתם לתקופות קצרות מדי יום. הם יוצאים בהדרגה מהמאורה, נגמלים מיניקה באוקטובר ומתחילים לאכול טרמיטים בעצמם. בדצמבר הם נפרדים מהאם כדי להקים טריטוריה משל עצמם.

קישורים חיצוניים
----------------

ויקישיתוף מדיה וקבצים בנושא **נומבט** בוויקישיתוף
* נומבט, באתר אנציקלופדיה בריטניקה (באנגלית)
* נומבט, באתר ITIS (באנגלית)

* נומבט, באתר NCBI (באנגלית)

* נומבט, באתר Animal Diversity Web (באנגלית)

* נומבט, בבסיס הנתונים ARKive (באנגלית)

* נומבט, באתר האנציקלופדיה של החיים (באנגלית)

* נומבט, באתר GBIF (באנגלית)
* אתר 1
* אתר 2

* הקרב להצלת הנומבט, הנמצא בסכנת הכחדה חמורה

הערות שוליים
------------

1. ↑  נומבט באתר הרשימה האדומה של IUCN
2. ↑  Myrmecobius fasciatus — Numbat
3. ↑

* Ellis, E. 2003. "Myrmecobius fasciatus" (On-line), Animal Diversity Web. Accessed October 17, 2009


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538635405171

 |
שרידי מנזר ויטבי בימינו
**קאדמון** (באנגלית עתיקה: **Cædmon**) היה נזיר ומשורר אנגלו-סקסוני ידוע אשר פעל בצפון אנגליה במהלך המאה ה-7. קאדמון הוא אחד המשוררים הבודדים מתקופה זו עליהם יש לנו פרטים ביוגרפיים כלשהם.

לפי ההיסטוריה הכנסייתית של העם האנגלי מאת ההיסטוריון בן המאה ה-8 בדה ונרביליס, קאדמון החל את דרכו כרועה בקר בסמוך למנזר ויטבי (Whitby Abbey) שביורקשייר. באותן השנים היה קאדמון איש פשוט אשר נמנע משירה בציבור או פעילות אינטלקטואלית כלשהי. אך לפתע, במהלך אחד הימים, לפי ונרביליס מצא עצמו קאדמון מוציא מתוך פיו את מילות **שיר הבריאה** – שיר שבח לאלוהים בין תשע שורות. הִילדה הקדושה (Saint Hilda of Whitby), אם מנזר, התלהבה למשמע שירו של קאדמון והזמינה אותו אל פנים המנזר. קאדמון השתלב בעבודת המנזר, הפך לנזיר אדוק וחיבר שירים מפעם לפעם. שיר הבריאה הוא הטקסט היחיד המיוחס לקאדמון, ואין לנו מידע לגבי חיבורים אחרים שלו.

שיר הבריאה
----------

> 
> כעת, הבה נהלל את הפטרון של ממלכת השמים  
> 
> עוצמתו של הבורא ומחשבות רוחו,  
> 
> עבודתו של אבינו הנפלא, הוא אכן, האל הנצחי  
> 
> הנמצא בבסיס כל פלא.  
> 
> עבור בני האדם, הוא, הבורא הקדוש  
> 
> הראשון שיצר את השמים כגג, ואז  
> 
> שומר האנושות, האל הנצחי  
> 
> האל הכל יכול לאחר מכן יצר את מרכז העולם  
> 
> את הארץ, עבור האדם.
> 
> 
> 
> — Caedmon's Hymn to God, Poems Found in Translation
>

קישורים חיצוניים
----------------

ויקישיתוף מדיה וקבצים בנושא **קאדמון** בוויקישיתוף
* קאדמון, באתר פרויקט גוטנברג
* קאדמון, באתר ארכיון האינטרנט
* קאדמון, באתר אנציקלופדיה בריטניקה (באנגלית)
* קאדמון, דף שער בספרייה הלאומית
* כתבי קאדמון בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274952005171
* BIBSYS: 2135737
* BnF: cb12250804d (data)
* GND: 118675214
* ICCU: UMCV026942
* ISNI: 0000 0001 1641 2833
* LCCN: n80089303
* MusicBrainz: b72f1877-01e6-452a-b2bf-813546296951
* NLA: 35024547
* NTA: 071442871
* SNAC: w6737516
* SUDOC: 031258158
* Trove: 798387
* VIAF: 166184962
* WorldCat: lccn-n80089303

 |
**עמותת MEET** ‏(Middle East Entrepreneurs of Tomorrow) היא ארגון ללא מטרות רווח ותוכנית העשרה שהוקמה במטרה ליצור רשת פעילה של מנהיגים צעירים, פלסטינים וישראלים, החולקים שפה מקצועית משותפת ונכונות לשיתוף פעולה באמצעות שילוב כוחות טכנולוגיים, מקצועיים ועסקיים. התוכנית פועלת בשיתוף עם המכון הטכנולוגי של מסצ'וסטס והאוניברסיטה העברית בירושלים.

העמותה נוסדה בשנת 2004 בשם Middle East Education Through Technology. ברשם העמותות שם העמותה הוא "מפגש - חינוך וטכנולוגיה למען המזרח התיכון".

נכון ל-2022 יש למעלה מ-500 בוגרים שסיימו את התוכנית בהצלחה.

מבנה התוכנית
------------

לתוכנית מצטרפים תלמידים בני 15 שנמצאים בחטיבת הביניים. את המיונים לתוכנית מתחילים התלמידים בכיתה ט' בעוד שהתוכנית עצמה מתחילה בקיץ שלפני כיתה י' בו נערך מחנה בן שלושה שבועות.[דרוש מקור]

התוכנית נמשכת כשלוש שנים ולאורכה נערכים שלושה מחנות קיץ בנוסף למפגשים שבועיים לאורך שנת הלימודים. מרבית המדריכים בתוכנית הם בוגרי אוניברסיטת MIT שמגיעים מארצות הברית למען התוכנית. כל התכנים בתוכנית מועברים באנגלית ועוסקים בלימוד מדעי המחשב, יזמות ופעילויות הכרות והבנה בין המשתתפים.

העמותה ממומנת באופן מלא על ידי תרומות, בין התורמים הגדולים נמצאים הסוכנות האמריקנית לפיתוח בין-לאומי ותאגידים שונים מישראל והעולם.[דרוש מקור]

קישורים חיצוניים
----------------

ויקישיתוף מדיה וקבצים בנושא **MEET** בוויקישיתוף
* 

* אתר האינטרנט הרשמי של MEET (באנגלית)
* MEET, ברשת החברתית פייסבוק

* MEET, ברשת החברתית אינסטגרם
* MEET, באתר "גיידסטאר ישראל"

הערות שוליים
------------

1. ↑  ארגון MEET, באתר כל-זכות
2. ↑  MEET @ MIT - Middle East Entrepreneurs of Tomorrow, www.meet.mit.edu
3. ↑  Our Programs, www.meet.org
4. ↑  MIT MEET Home Page, MISTI (באנגלית)
**אדית באן קיס**, לבית **רוט** (באנגלית: **Edith Bán Kiss**;‏ 21 בנובמבר 1905 – 27 באוקטובר 1966) הייתה פסלת וציירת יהודייה-הונגרייה, ניצולת השואה ומחנה הריכוז ראוונסבריק.

ביוגרפיה
--------

היא נולדה למשפחה יהודית בבודפשט ב־21 בנובמבר 1905. אדית קיס הייתה הצעירה מבין ארבע בנותיהם של פריז ומליטה רוט. לאחר שלמדה באקדמיות לאמנות בבודפשט ובדיסלדורף, הפכה לפסלת בהונגריה בתקופה שלפני מלחמת העולם השנייה. בערך באותה תקופה היא התחתנה עם טודור באן.

במהלך שואת יהודי הונגריה, באוקטובר 1944, יחד עם אלפי נשים יהודיות אחרות בהונגריה, נשלחה קיס לעבודות כפייה, ולאחר מכן גורשה למחנה הריכוז ראוונסבריק בצפון גרמניה הנאצית.

ב־6 בדצמבר 1944 הועברה יחד עם עוד כ-1100 נשים למפעל דיימלר-בנץ בלודוויגספלדה, שם נאלצה לעבוד על מנועי מטוסים עבור הלופטוופה.

לקראת סוף המלחמה הוחזרה קיס לרוונסבריק, משם נשלחה לצעדת מוות. עם חברתה אגנס רזושנה ברטה, היא נמלטה מהצעדה ב-30 באפריל. הם נסעו חזרה לבודפשט דרך ברלין, פראג וברטיסלאבה, והגיעו לשם ב-1 ביולי 1945.

עם חזרתה לבודפשט, הציגה איירה קיס את חוויות מחנה הריכוז שלה בסדרה של 30 רישומי גואש, שכותרתם "גירוש" שהציגה בעיר ב־22 בספטמבר 1945, כמה חודשים לאחר תום המלחמה והשואה. לאחר שהתגרשה מבעלה הראשון, היא התחתנה עם סנדור קיס והיגרה איתו למערב. 

זמן קצר לאחר עזיבתם, ביולי 1948 הוצבו לוחות אבן גדולים בקיר החיצוני של בית הכנסת באויפשט בבודפשט מעשי ידיה של קיס. בתבליט אחד נראה שוטר הונגרי מכוון יהודים למשאיות המיועדות לבקר, והוסבו לגירוש. בשני נראה שומר מפלגת צלב החץ המפקח על גברים בגדוד עבודה, השלישי מציג שומר נאצי, שמזרז יהודים להיכנס לתאי הגזים, והרביעי מציג את קבלת הפנים החמה לחיילי הצבא האדום המשחררים יהודים בבודפשט.

  

למרות עבודות נוספות המשקפות את חוויות הגירוש שלה, לא הייתה הכרה ציבורית לאמנותה של קיס. לאחר תקופות שהות בשווייץ, קזבלנקה ולונדון, ומות בעלה, היא התאבדה בבית מלון בפריז בליל 26–27 באוקטובר 1966.

אלבום הציורים בצבעי הגואש שלה התגלה מחדש על ידי הלמוט באוואר בלונדון בשנת 1992 ומאז הוצגו ציורי גואש שלה במקומות שונים בגרמניה, בפריז ובבודפשט. הם הוצגו גם בתערוכת "We were Nobody" באתר מחנה הריכוז ראוונסבריק.

* ז'נדרמיםז'נדרמים
* אנשי צלב החץאנשי צלב החץ
* נאציםנאצים
* סובייטיםסובייטים

קישורים חיצוניים
----------------

ויקישיתוף מדיה וקבצים בנושא **אדית קיס** בוויקישיתוף

הערות שוליים
------------

1. 1 2 3  "Edith Kiss" (בגרמנית). Arbeitskreis Konfrontationen. נבדק ב-1 בינואר 2018. `{{cite web}}`:  (עזרה)
2. 1 2 3 4 5  "Edit Bán Kiss" (בגרמנית). Gesichter der KZ-Zwangsarbeit. נבדק ב-1 בינואר 2018. `{{cite web}}`:  (עזרה)
3. ↑  Cole, Tim (2011). *Traces of the Holocaust: Journeying in and out of the Ghettos*. Bloomsbury Publishing. pp. 152–. ISBN 978-1-4411-3897-2.
4. ↑  "Das "Album Déportation"" (בגרמנית). Gesichter der KZ-Zwangsarbeit. נבדק ב-1 בינואר 2018. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012422668305171
* GND: 1030031517
* ISNI: 0000 0001 1977 5218
* LCCN: nb2011011706
* VIAF: 170751873
* WorldCat: lccn-nb2011011706

 |
|  |
| --- |
| **יש להשלים ערך זה**: בערך זה חסר תוכן מהותי. |
| הנכם מוזמנים להשלים את החלקים החסרים ולהסיר הודעה זו. שקלו ליצור כותרות לפרקים הדורשים השלמה, ולהעביר את התבנית אליהם. |

**עומאר סניד** (אנגלית: **Omar Sneed**; נולד ב-9 באוקטובר 1976 בביומנט, טקסס) הוא כדורסלן עבר אמריקאי ששיחק בין השאר בהפועל ירושלים, מכבי ראשון לציון ועירוני אשקלון. סניד שיחק בעמדות הפאוור פורוורד והסנטר ומתנשא לגובה של 2.00 מטרים.

סניד, אשר נולד וגדל בביומנט, טקסס. עומאר נקרא כך על שם השחקן עומר שריף. הוא החל לשחק כדורסל בילדותו במסגרת חוג הכדורסל של עיירתו וכן מאוחר יותר, בקבוצת הכדורסל האזורית של מחוז ברנט. בסיום לימודיו התיכוניים, הצטרף אל קבוצת הכדורסל של אוניברסיטת ממפיס ושיחק עבורה במשך ארבע שנים.

לאחר מכן נרשם לדראפט ליגת ה-IBA ונבחר במקום ה-3 על ידי הסן דייגו סטינגרייס. אך במקום לשחק במדיה, בחר לבלות את העונה המקצועית הראשונה שלו, מחוץ לארצות הברית, במדי הקבוצה הקולומביאנית, סביוס בוגוטה. סניד עזב את הקבוצה, לאחר עונה אחת.

סניד, חזר לארצות הברית, כשעבר אל קבוצת ליגת ה-CBA, רוקפורד לייטנינג. בקבוצה קלע 18.5 נקודות והוריד כ-10 כדורים חוזרים וזכה בתואר השחקן המצטיין של העונה הסדירה. סניד עזב את הלייטנינג לאחר עונה אחת במדיה. לאחר מכן נבחן במספר קבוצות בוונצואלה ובקולומביה. אך לבסוף חתם בשורותיה של סן לורנסו מהרפובליקה הדומיניקנית. סניד הצטיין במדי ונבחר לשחקן המצטיין בליגה הקולומביאנית ולשחקן המצטיין במשחקי ההצלבה של הליגה, לאחר שקבוצתו הפסידה בגמר משחקי ההצלבה, לחואנזה.

עונה לאחר מכן, הצטרף לדן האג ולאחר מספר חודשים עזב את הקבוצה בשל קשיים חברתיים והחל לשחק בקבוצת הכדורסל הבלגית, מונס, עימה זכה בגביע הבלגי. לאחר מכן, נבחר בדראפט ליגת ה-NBDL ונבחר במקום ה-18 על ידי האוסטין טורוס. למרות זאת, סניד בחר לשחק בפרוז'קוב הפולנית ולאחר מכן בלונדון טאוורס האנגלית.

בעונת 2004/05 הצטרף אל קבוצתה של אליצור אשקלון והיה שותף להגעתה לפיינל פור הליגה שהבטיח לקבוצה העפלה למפעל, גביע האתגר.
בעונת 2005/06 עבר אל מכבי ראשון לציון, אך בחלון ההעברות של ינואר, עבר אל לוקומוטיב רוסטוב הרוסית, לאחר שקיבל ממנה הצעה כספית גבוהה. מהלך זה נחשב לטוב, כאשר סניד עזר לקבוצה להישאר עונה נוספת בליגת העל הרוסית. סניד, המשיך במדיה של רוסטוב עוד חצי עונה לאחר שבינואר אותה שנה עבר אל סאבה באטרי, האיראנית. סניד, זכה באליפות ובגביע האיראני. אך למרות זאת, סניד לא נשאר במדיה לאחר שהליגה האיראנית הסתיימה בסוף פברואר.

במרץ, סניד חתם במכבי ראשון לציון, לחוזה עד סיום העונה במטרה לחזק את המועדון. אך, קבוצתו האיראנית לשעבר בערימה קשיים בהחתמתו הצפויה בקבוצה הישראלית. למרות זאת, סניד עזר למועדון להישאר בליגת העל, עונה נוספת. ורשם ממוצעים גבוהים יחסית לקבוצת תחתית, 9.5 נקודות וכ-5 כדורים חוזרים ב-10 משחקים בהן שותף. בעקבות יכולת זאת, סניד הוחתם על ידי הפועל ירושלים בתחילתה של עונת 2008/09.

בתחילת עונת 2009–2010 חזר סניד לקדנציה שנייה בקבוצת עירוני אשקלון.

קישורים חיצוניים
----------------

* פרופיל, באתר Sports-Reference
* אור שקדי‏, עומאר סניד: "ג'ייקובן בראון יהיה טוב בכל קבוצה שישחק בה", באתר וואלה!‏, 6 באפריל 2020

הערות שוליים
------------

1. ↑  ספורט nrg - אשקלון החתימה את עומר סניד ומארק דין
2. ↑  עומאר סניד חתם בירושלים - וואלה! ספורט
**הרובע שבצ'נקו** (באוקראינית: **Шевченківський район**) הוא רובע או "ראיון" של קייב, עיר הבירה של אוקראינה.

גאוגרפיה
--------

גבולות הרובע נקבעו ב-1937 והוא ממוקם כמעט בלב ליבה של קייב. התשתית מפותחת מאוד בראיון. ישנן 10 תחנות מטרו בשטח קטן, מה שמפשט מאוד את התנועה ברובע.

ברובע שבצ'נקו נמצאים רוב אתרי המורשת התרבותית - 1374. מאידאן נזאלז'נוסטי, כיכר הניצחון, שדרת הנוף (רו'), שער הזהב של קייב, והרכבל המפורסם בקייב, ולדימירסקאיה גורקה (אנ'), גשר הולכי רגל ורוכבי אופניים מעל מדרון וולודימירסקי, הגן הבוטני (אנ'), שוק בסרבסקי, וגן החיות (אנ') היחיד בקייב, כמו גם כנסיות רבות, כגון כנסיית אנדריי הקדוש, קתדרלת סופיה הקדושה, מנזר כיפת הזהב של מיכאל הקדוש.

ב-17 באוקטובר 2022, בעת הפלישה הרוסית לאוקראינה, הרובע הותקף עם כטמ"בים איראנים מסוג שאהד 136.

קישורים חיצוניים
----------------

ויקישיתוף מדיה וקבצים בנושא **שבצ'נקו** בוויקישיתוף
* אתר האינטרנט הרשמי של שבצ'נקו (באוקראינית)

הערות שוליים
------------

1. ↑  Шевченковский район: аутентичный и современный центр столицы, *Segodnya.ua*
**לימאוואדי ינייטד** (**Limavady United Football Club**) הוא מועדון כדורגל צפון אירי, המשחק בעיר לימאוואדי שבמחוז לונדונדרי. המועדון נוסד בשנת 1884, ומשחק בליגה הצפון אירית השלישית.

היסטוריה
--------

המועדון נוסד בשנת 1884. בעונתו הראשונה 1884/1885 ובעונתו השנייה 1885/1886 הגיע לגמר הגביע האירי והפסיד לקבוצת ליסבורן דיסטילרי. בשנת 1921 נוסד הגביע הצפון אירי. בעונת 1981/1982 הגיע לרבע גמר הגביע הצפון אירי והפסיד לקבוצת קולריין. בעונות 1982/1983, 1983/1984, 1984/1985, 1985/1986 הגיע לשמינית גמר הגביע הצפון אירי והפסיד לקבוצות PSNI, לינפילד, ליסבורן דיסטלרי וקליפטונויל בהתאמה.

בעונת 1986/1987, העונה הראשונה של גביע הליגה הצפון אירית, הגיע לשלב רבע גמר והפסיד לקבוצת קרוסאדרס. בעונת 1989/1990 הגיע לשמינית גמר גביע הליגה והפסיד לקבוצת גלנבון. בעונות 1991/1992, 1992/1993 הגיע לשמינית גמר הגביע הצפון אירי והפסיד לקבוצות קרוסאדרס ודונדלה בהתאמה. בעונת 1993/1994 הגיע לשמינית גמר גביע הליגה והפסיד לקבוצת גלנטורן. בעונת 1996/1997 הגיע לרבע גמר הגביע הצפון אירי והפסיד לקבוצת אומה טאון. המועדון שיחק בליגות הנמוכות בצפון אירלנד עד סוף עונת 1996/1997.

מעונת 1997/1998 ועד עונת 2002/2003 המועדון שיחק בליגה הצפון אירית השנייה. בעונת 1999/2000 הגיע לחצי גמר גביע הליגה והפסיד לקבוצת לינפילד. בעונת 2000/2001 הגיע לשמינית גמר גביע הליגה והפסיד לקבוצת גלנטורן. בעונת 2002/2003 הגיע לשמינית גמר הגביע הצפון אירי והפסיד לקבוצת גלנבון. בסוף העונה עלה לליגת העל הצפון אירית. בעונתו הראשונה בליגת העל הצפון אירית הגיע לחצי גמר הגביע הצפון אירי והפסיד לקבוצת קולריין.

המועדון שיחק בליגת העל הצפון אירית במשך 5 עונות עד עונת 2007/2008. בעונת 2005/2006 הגיע לרבע גמר גביע הליגה והפסיד לקבוצת ליסבורן דיסטילרי ולשמינית גמר הגביע הצפון אירי והפסיד לקבוצת בנגור. בעונת 2006/2007 הגיע לשמינית גמר הגביע הצפון אירי והפסיד לקבוצת קרוסאדרס. בסוף עונת 2007/2008 הגיע למקום ה-15 והלפני אחרון בליגה וירד לליגה הצפון אירית השנייה.

הקבוצה שיחקה בליגה הצפון אירית השנייה ברציפות מעונת 2008/2009 ועד עונת 2013/2014. בעונות 2009/2010 ו-2011/2012 הגיעה לשמינית גמר גביע הליגה והפסידה לקבוצות בלינמלרד יונייטד וקאריק ריינג'רס בהתאמה. בסוף עונת 2013/2014 ירדה מהליגה הצפון אירית השנייה לליגה הצפון אירית השלישית.

קישורים חיצוניים
----------------

* אתר האינטרנט הרשמי של לימאוואדי יונייטד
**ג'ון היישם גיבון** (באנגלית: **John Heysham Gibbon**;‏ 29 בספטמבר 1903 - 5 בפברואר 1973) היה רופא ומנתח אמריקאי שנודע בעיקר בזכות המצאת מכונת הלב-ריאה וביצוע ניתוחי לב פתוח שחוללו מהפכה בעולם ניתוחי הלב.

ביוגרפיה
--------

גיבון נולד בפילדלפיה, פנסילבניה. לד"ר ג'ון היישן גיבון האב (מנתח בבית החולים פנסילבניה) ומרג'ורי יאנג גיבון (בתו של הגנרל סמואל יאנג). גיבון הוא צאצא למשפחת גיבון שהגיעה לראשונה לפילדלפיה מוילטשייר, אנגליה בשנת 1684, והגיע משורה ארוכה של רופאים, כולל אביו, סבו ורב סבו. גיבון היה השני מבין ארבעה ילדים וגדל בבית הספר פן צ'רטר בפילדלפיה.

גיבון החל את לימודיו באוניברסיטת פרינסטון בגיל 16 וקיבל את התואר הראשון שלו ב-1923. הוא למד בבית הספר לרפואה על שם תומאס ג'פרסון בפילדלפיה וקיבל את תואר הMD שלו ב-1927. לאחר מכן התמחה בבית החולים בפנסילבניה מ-1927 עד 1929.

מחקריו ופיתוח מכונת הלב-ריאה
----------------------------

בין השנים 1930–1931 ו-1933–1934 היה גיבון עמית מחקר בבית הספר לרפואה של הרווארד תחת ד"ר אדוארד דלוס צ'רצ'יל והפך לעוזר מנתח בין השנים 1931–1942 בבית החולים של פנסילבניה ובבית החולים Bryn Mawr. במהלך תקופת המחקר שלו בהרווארד פיתח לראשונה את הרעיון למכונת לב-ריאה. מטופלת פיתחה תסחיף ריאתי מסיבי לאחר ניתוח לכריתת כיס המרה. הצוות תחת ד"ר צ'רצ'יל ביצע הסרה של התסחיף אך המטופלת לא שרדה. גיבון האמין שמכונה שהייתה לוקחת את הדם הוורידי שלה, מחמצנת אותו ומחזירה אותו למערכת העורקית שלה הייתה מצילה אותה.

גיבון התחיל לעבוד על פיתוח מכונה כזאת בניסויים בחתולים בהרווארד ובהמשך באוניברסיטת פנסילבניה. בשנת 1937 לאחר שהצליח לשמור על תפקודי הלב-ריאה של החתולים במשך כמעט 4 שעות באמצעות המכונה הוא פרסם את התוצאות.

במהלך מלחמת העולם השנייה, שירת גיבון כמנתח בזירת בורמה, סין והודו, עלה לדרגת לוטננט קולונל והפך למנהל הכירורגי בבית החולים מאיו. לאחר המלחמה המשיך במחקרו וב-6 במאי 1953 ביצע בהצלחה את ניתוח הלב פתוח הראשון באמצעות מכונת לב-ריאה, ניתוח לסגירת פגם במחיצה הבין-פרוזדורית בחולה בן 18 ששרד את הניתוח וחי יותר מ-30 שנה לאחר מכן. על הישג זה הוענק לו פרס קרן גיירדנר בשנת 1960, ופרס לסקר בשנת 1968.

המשך הקריירה
------------

בשנת 1945 לאחר המלחמה, מונה גיבון לעוזר פרופסור באוניברסיטת פנסילבניה ולאחר מכן קיבל את התואר פרופסור לכירורגיה ומנהל מחקר כירורגי בג'פרסון מדיקל קולג' .

בשנת 1956, מונה לפרופסור לכירורגיה בבית החולים של המכללה הרפואית ג'פרסון.

גיבון פרש ב-1967 ומת מהתקף לב ב-1973.

חיים אישיים
-----------

גיבון היה נשוי למרי הופקינסון, בתו של הצייר צ'ארלס הופקינסון שעזרה לו בפיתוח מכונת לב-הריאה. ואב ל4 ילדים.

תפקידים והישגים
---------------

* נשיא האיגוד האמריקאי לכירורגיה - 1954
* נשיא האיגוד האמריקאי למנתחי חזה - 61–1960
* נשיא החברה לכירורגית כלי דם - 65–1964
* האקדמיה הלאומית למדעים - (נבחר, 1972)

פרסים
-----

* פרס קרן גיידנר - 1960
* פרס לסקר במחקר קליני - 1968
* פרס דיקסון - 1973

הערות שוליים
------------

1. ↑  Mary Bellis, Biography of John Heysham Gibbon Jr. Heart-Lung Machine Inventor, ‏May 15, 2019 (באנגלית)
2. ↑  "John H. Gibbon Papers 1903-1956". National Library of Medicine.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007374015305171
* BIBSYS: 90333354
* GND: 119103478
* ISNI: 0000 0001 0997 6817
* LCCN: n81146519
* NKC: xx0265163
* NTA: 133716686
* SNAC: w6ms4mqq
* SUDOC: 19067573X
* VIAF: 91539929
* WorldCat: lccn-n81146519

 |
|  |
| --- |
| **יש לערוך ערך זה**. הסיבה היא: **ויקיזציה**. |
| אתם מוזמנים לסייע ולערוך את הערך. אם לדעתכם אין צורך בעריכת הערך, ניתן להסיר את התבנית. |

**פיליפ אברהם כהן** (גרמנית: **Philipp Abraham Cohen**;‏ 25 במרץ 1790–28 במרץ 1856) היה יזם, בנקאי וסוחר מתכות יהודי גרמני במאה ה-19. בעל הפירמה "פיליפ אברהם כהן".

ביוגרפיה
--------

אביו, אברהם הרץ כהן (1746–1825) ודודו לפמן הרץ כהן (1751–1813) הפעילו את הבנק הפרטי בהנובר L. & AH Cohen" "ומכרו עבור ממשלת הנובר מוצרי עפרות ומתכות. פעילותם הגבירה מאוד את סחר במתכות באזור.

יחד עם אחיו, אלכסנדר כהן, למד פיליפ את סחר העפרות והמתכות, הקשור לבנקאות ושטרות חליפין, בבנק של אביו.

בשנת 1816 נישא לאלינור ורטהיים, בתו של הבנקאי היהודי זכריה איזאק ורטהיימר מפרנקפורט.

בתחילת שנות העשרים של המאה ה-19, כתוצאה מהקלה משפטית, הוא עבר עם אחיו אלכסנדר לפרנקפורט, שהייתה אז מרכז הבנקאות של האזור שצרך ועיבד מתכת. כהן היה נדבן ופעיל בקהילה היהודית בפרנקפורט וכיהן כחבר במועצת הקהילה היהודית בעיר.

בשנת 1837 נישאה בתו הגדולה שרה אמילי לרפאל (ראלף) מוזס (לימים מרטון), בן למשפחת אנשי העסקים והפילנתרופים מרטון.

בשנת 1850 נרשמה החברה "המסחר במוצרי מתכת, שטרות חליפין, עמלה והעברה" של כהן במרשם המסחרי. חברות דומות רבות התפתחו לבנקאות. עם השנים, עסקי הבנקאות של כהן נחלשו ותחתיהם הוא הגביר את עיסוקו בסחר המתכות. אחיינו פיליפ אלינגר (בנו היה ליאו אלינגר) הפך לחותם מורשה.

בשנת 1855 פרש פיליפ אברהם כהן לגמלאות והוריש את עסקיו לחתנו מוזס, שכמו קרוביו האנגלים, שינה את שם משפחתו למרטון בשנת 1856. לאחר מות כהן הוא המשיך בעסקים עם בני משפחת אלינגר. בהמשך העסק שולב בחברה של זכריה הוכשילד.

לעיון נוסף
----------

* S. M. Auerbach
* 

Jews in the German Metal Trade

קישורים חיצוניים
----------------

* דיוקן של פיליפ אברהם כהן, באתר "אנו – מוזיאון העם היהודי"

|  |  |
| --- | --- |
| בקרת זהויות עריכת הנתון בוויקינתונים | 
* GND: 136981542
* VIAF: 81236265
* WorldCat (עם VIAF): 81236265

 |
**אלפרד (אל) סומר** (באנגלית: **Alfred (Al) Sommer**; נולד ב-1942) הוא רופא עיניים ואפידמיולוג אמריקאי, חבר סגל אוניברסיטת ג'ונס הופקינס שבבולטימור, מרילנד בארצות הברית. סומר זכה להכרה בינלאומית בשל המחקר שלו אודות ויטמין A במהלך שנות ה-70 וה-80, במסגרתו גילה כי שימוש במינון מוגבר של ויטמין A לטיפול בילדים לקויי ראייה, לא רק שמשפר את ראייתם, אלא אף מוריד את שיעור התמותה בקרבם בשיעור ניכר של עד 34 אחוזים. בעקבות גילויו, הבנק העולמי הגדיר את הטיפול הרפואי באמצעות ויטמין A כאחת מההתערבויות הרפואיות היעילות והחסכוניות שזוהו עד כה בעולם.

ביוגרפיה
--------

סומר נולד בשנת 1942 בעיר ניו יורק שבארצות הברית. הוא סיים לימודי רפואה ביוניון קולג' שבסקנקטדי, ניו יורק בשנת 1963. בהמשך קיבל סומר תואר "דוקטור לרפואה" מבית הספר לרפואה שבאוניברסיטת הרווארד בשנת 1967, וכן תואר "מאסטר לרפואה" מאוניברסיטת ג'ונס הופקינס בשנת 1973. כיום סומר הוא פרופסור לאפידמיולוגיה ובריאות בינלאומית, וכן פרופסור לרפואת עיניים באוניברסיטת ג'ונס הופקינס. בין השנים 1990–2005 היה סומר דיקן אוניברסיטת ג'ונס הופקינס, כאשר במהלך כהונתו סייע בגיוס כספים ובהרחבה חסרת תקדים של המחקר באוניברסיטה.

בעקבות מחקרו של סומר אודות השפעותיו החיוביות של ויטמין A, הוא זכה בשנת 1997 בפרס לסקר, וכן בפרס דנונה הבינלאומי לתזונה בשנת 2001.

בשנת 2008 סומר נבחר כחבר הדירקטוריון של קרן לסקר, האחראית בין השאר על הענקתו של פרס לסקר, הפרס הנחשב ביותר כיום בעולם בתחום רפואת העיניים. 

בזכות ההשפעה הרבה שהיו למחקריו, בחודש יוני 2013 הוכרז כי לפרופסור סומר מוענק פרס דן דוד לשנת 2013. 

נכון ל-2013 עוסק סומר במחקר חדש, במטרה להבין את מלוא השפעתו של ויטמין A, ואת ההשלכות של מחסור בו אצל בני אדם.

מלגת סומר
---------

בשנת 2004, אוניברסיטת ג'ונס הופקינס יסדה תוכנית מלגות חדשה בסכום של 22 מיליון דולרים, כאשר לכבודו של ד"ר סומר כינויים של החוקרים נקבע כ"סומרים".

קישורים חיצוניים
----------------

* הדף הרשמי של סומר באתר אוניברסיטת ג'ונס הופקינס.
* מרב יודילוביץ', הוכרזו חמשת הזוכים בפרסי דן דוד, באתר ynet, 11 בפברואר 2013
* אתר למנויים בלבד TheMarker Online, פרופ' אסתר דופלו ופרופ' אלפרד סומר - בין חתני פרס דן דוד לשנת 2013, באתר TheMarker‏, 11 בפברואר 2013
* אתר למנויים בלבד דן אבן, האיש שנלחם בתמותת ילדים בעולם השלישי, באתר הארץ, 13 ביוני 2013
* "קשה לדמיין מחקר המוסיף שנות חיים בקנה מידה גדול כל כך" באתר דוקטורס.

הערות שוליים
------------

1. ↑  אתר למנויים בלבד דן אבן, האיש שנלחם בתמותת ילדים בעולם השלישי, באתר הארץ, 13 ביוני 2013
2. ↑  מיכל רשף‏, הוכרזו שמות חתני פרס דן דוד לשנת 2013, באתר וואלה!‏, 11 בפברואר 2013
3. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007332933605171
* BIBSYS: 90166314
* BnF: cb12572633v (data)
* GND: 140166467
* ICCU: UFIV104831
* ISNI: 0000 0000 8166 4941
* LCCN: n79078146
* NKC: xx0046182
* NTA: 068731590
* SUDOC: 035041633
* VIAF: 93834781
* WorldCat: lccn-n79078146

 |
יהושע ביוני 2014
**רמי יהושע** (נולד ב-1959) הוא פרסומאי ואיש עסקים ישראלי. הוא הבעלים והיו"ר של קבוצת הפרסום "יהושע\TBWA", מגופי הפרסום הגדולים בישראל.

ביוגרפיה
--------

יהושע נולד וגדל בהרצליה. התגייס לצה"ל בשנת 1977 ושירת במגוון תפקידים ביחידת מודיעין קרבי וסיים את שירותו בדרגת סרן לאחר מלחמת לבנון הראשונה. ב-1986 סיים באוניברסיטת בר-אילן תואר ראשון במדעי המדינה וסוציולוגיה ובעל תואר שני ביחסים בינלאומיים. בתקופת לימודיו שימש עוזר מחקר והוראה בתחום מדעי המדינה.

את דרכו בתקשורת החל ב-1985 כאחד ממקימי העיתון חדשות. ב-1991 הפך לשותף במשרד הפרסום "בילצקי, ערמוני, יהושע", ובמאי 1994 הקים את משרד הפרסום "יהושע ושות'". בשנת 1997 רכשה חברת הפרסום האמריקאית TBWA (מקבוצת OMNICOM, קבוצת הפרסום הגדולה בעולם כיום שנסחרת בבורסה לניירות ערך בניו יורק) 25% מהחברה, ושמה שונה ל"יהושע\TBWA". בשנת 2022, יהושע וחברת לימה של לי מלאך יצרו שותפות לצורכי תוכן בדיגיטל.

בדצמבר 2021 פורסם באתר "המקום הכי חם בגיהנום" תחקיר העוסק בהטרדות מיניות שביצע יהושע בעובדות החברה. בעקבות התחקיר, השעה יהושע את עצמו מתפקידו בחברה, אך חזר לפעילות בה כעבור חודשים ספורים.

### פעילות חברתית

יהושע מכהן כחבר במספר ארגונים חברתיים, בהם אגודות הידידים של מכון ויצמן למדע, מרכז רפואי מאיר, מרכז רפואי רמב"ם, שיבא, האופרה הישראלית, אגודת בית חולים שניידר, מרכז רפואי רבין וחבר באקדמיה הישראלית לקולנוע וטלוויזיה. בנוסף רמי יהושע חבר בוועד המנהל של תיאטרון גשר.

החל מ-2007 היה חלק מצוות שביצע שינוי בחינוך בישראל במסגרת וועדת דברת.

ב-2008 הקים את תנועת "ישראלי אמיתי לא משתמט", המעודדת גיוס לצה"ל.

ב-2016 היה מפיק שותף בסרט "סופת חול", זוכה פרס אופיר לסרט הטוב ביותר, שנבחר לייצג את ישראל בתחרות על פרס אוסקר לסרט הזר הטוב ביותר.

קישורים חיצוניים
----------------

ויקישיתוף מדיה וקבצים בנושא **רמי יהושע** בוויקישיתוף
* 

* אתר האינטרנט הרשמי של רמי יהושע
* רמי יהושע, ברשת החברתית פייסבוק

* רמי יהושע, ברשת החברתית אקס (טוויטר)

* רמי יהושע, ברשת החברתית אינסטגרם

* רמי יהושע, ברשת החברתית LinkedIn

* רמי יהושע, סרטונים בערוץ היוטיוב

* רמי יהושע, באתר פינטרסט
* יהושע\TBWA - אתר האינטרנט של משרד הפרסום
* רמי יהושע - אתר האינטרנט של רמי יהושע

הערות שוליים
------------

1. ↑  ענת ביין-לובוביץ', ‏מיהם 10 משרדי הפרסום המובילים לשנת 2011?, באתר גלובס, 19 בינואר 2012
2. 1 2  יהושע אתמול והיום, באתר TheMarker‏, 14 בפברואר 2001
3. 1 2  סוכנות TBWA רכשה % ממניות יהושע ושות' בכ-3 מיליון דולר, באתר גלובס, 5 בנובמבר 1997
4. ↑  גלית חתן, ‏רמי יהושע ולי מלאך מאחדים כוחות בסוכנות לימה, באתר גלובס, 30 בנובמבר 2022
5. ↑  נשיקות, ליטופים והטרדות במשרד הפרסום יהושע: "כשרמי היה עובר, היינו אומרות אחת לשנייה להישאר בחדרים, באתר המקום הכי חם בגיהנום, ‏9 בדצמבר 2021
6. ↑  ענת ביין-לובוביץ', ‏רמי יהושע משעה עצמו מתפקיד יו"ר יהושע TBWA, באתר גלובס, 11 בדצמבר 2021
7. ↑  רמי יהושע מארגן את ההנהלה מחדש: זה המנכ"ל שנבחר, באתר אייס, 20 במרץ 2022
8. ↑  מוסדות האגודה | אגודת ידידי מכון ויצמן למדע בישראל
9. ↑  רונית מטיאס, הסיטי: הספורט החדש של ישראל מקוב, באתר nrg‏, 28 בפברואר 2012
10. ↑  נירית אנדרמן, "סופת חול" זכה בפרס אופיר לסרט הטוב ביותר, באתר הארץ, 23 בספטמבר 2016
הרב **יחיא צארום** (נולד בשנת 1842 בצנעא; נפטר בירושלים, ו' בניסן ה'תרע"ז, 29 במרץ 1917) היה רב תימני שעלה בעליית "אעלה בתמ"ר" בשנת 1881, כיהן כאב"ד הקהילה התימנית בירושלים.

קורות חיים
----------

נולד בצנעא, בירת תימן. למד בצוותא עם הרב יחיא קאפח והרב אהרן הכהן. לפרנסתו עסק בכתיבת סת"ם. עלה לארץ ישראל עם אחיו, רבי סאלם צארום, ועמד בראש שיירה שהגיעה לירושלים בשנת ה'תרמ"ב. ככל עולי תימן סבל רעב וייסורים שונים. במכתבו לידידו הרב יחיא קאפח הודיע לו על מצבם הקשה של העולים בירושלים.

בשל העובדה שרבני ירושלים נמנעו מלצרפו לבתי הדין שלהם, החליטו מנהיגים אחרים של הקהילה התימנית, ובראשם הרב אברהם אלנדאף והרב שלום יוסף עראקי, ליצור לעדתם מוסדות נפרדים[דרוש מקור]. על אף שהפירוד נעשה בין היתר בשל דאגה לכבודו, הרב צארום התנגד למהלך והמשיך להשתייך לעדה הספרדית אף שפסק גם לבני העדה התימנית. ישיבת "תורת משה" שהקימו בירושלים רבני תימן התמקמה בתחילת היווסדה בבית מדרשו של הרב צארום בעיר העתיקה בירושלים.

הרב יחיא צארום לימד רבים את מלאכת הלבלרות ואת דיני כתיבת הסת"ם, ובין ראשוני תלמידיו היה הרב בן-ציון מאיר חי עוזיאל, לימים הראשון לציון והרב הראשי לישראל. הרב עוזיאל העריץ את גדולתו בתורה של רבי יחיא ולא פעם היה מספר בשבחו.

הרב יחיא צארום נפטר בירושלים בו' בניסן, ה'תרע"ז (29 במרץ 1917) ונקבר בהר הזיתים. בשנות ה-60 של המאה ה-20, בתקופת השלטון הירדני, נהרסה חלקת הקברים ונבנה מעליה מגרש חניה. בשנת 2010, במהלך שיקום החלקה, נחשפו מספר קברים ומצבות שלמים מתחת לגלי העפר, וביניהם קברים שבפנקסי הקברנים נכתב כי הם נמצאים בסמוך לקברו של "מורי יחיא", אולם המצבה שעליה מופיע שמו עצמו לא נמצאה.

קישורים חיצוניים
----------------

* כתבי יחיא צארום בפרויקט בן-יהודה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293374405171
* ISNI: 0000 0003 7115 9345
* LCCN: no2012066724
* VIAF: 250649542
* WorldCat (עם VIAF): 250649542

 |
תזמורת גולד-פטרסבורסקי, **ארתור גולד** בשורה האחורית, משמאל.
**ארתור גולד** (בפולנית: **Artur Gold**;‏ 17 במרץ 1897, ורשה – 1943, טרבלינקה) היה כנר יהודי-פולני ומלחין מוזיקת מחול בתקופה בין שתי מלחמות העולם. הוא שיתף פעולה מקרוב עם אחיו הנריק גולד ועם יז'י פטרסבורסקי, איתו עיבד מוזיקה להרכבים המפורסמים שלו. הם היו בין המלחינים הפופולריים ביותר בפולין שבין מלחמות העולם, ורבים מלהיטיהם הושרו ברחבי הארץ כולה. גולד ניהל את התזמורת בתיאטרון "Qui Pro Quo" בשנת 1922 ובמועדון הלילה "אדריה" בוורשה בין השנים 1931–1939.

ביוגרפיה
--------

ארתור גולד היה בנו השני של מיכאל גולד, מוזיקאי באופרה בוורשה. כשאביו נפטר, דודו לקח אותו לאנגליה, שם קיבל את השכלתו המוזיקלית. מאוחר יותר חזר לוורשה וניגן שם במקומות שונים כולל מועדוני לילה. חלק מהקומפוזיציות שלו היו "בעודו בגן הבוטני", "ורדים סתיו ", "אל תתרחק ממני","יסמין", "נערת פרחים מברצלונה", ו"עיניים שחורות". מרבית המילים ליצירות היו מאת אנדז'יי ולסט.

ארתור גולד הופיע גם עם תזמורות אנגליות בשנות ה-20 והקליט בקולומביה רקורדס. בשנות השלושים הוא הקליט גם כמה אלבומים עבור חברת התקליטים "אודאון" הפולנית.

מחנה ההשמדה טרבלינקה
--------------------

לאחר שפרצה מלחמת העולם השנייה עם פלישת גרמניה הנאצית לפולין בספטמבר 1939, החלה שואת יהודי פולין, ואז אולץ ארתור גולד להיכנס לגטו ורשה שהוקם לאחרונה, בו ניגן עם תזמורת. הוא גורש על ידי הגרמנים עם אלפי אסירים אחים שעלו לטרנספורט מהאומשלגפלץ בוורשה, המיועדים לתאי הגזים במחנה ההשמדה טרבלינקה. הוא לא נרצח עם הגעתו לשם בשנת 1942. הוא ניגן עבור הנאצים בקזינו שלהם, לפחות בהזדמנות אחת לבוש כמו ליצן. הוא נרצח בשנת 1943 בטרבלינקה. על פי זכרונותיהם של כמה מניצולי טרבלינקה, ייתכן שנהרג במהלך המרד בטרבלינקה שאירע ב-2 באוגוסט 1943.

המנגינה של שירו "Chodź na Pragę" ("בוא לפראגה") (1930) מושמעת כיום ברובע פראגה בוורשה, בכל יום בצהריים.

קישורים חיצוניים
----------------

* מחרוזת טנגו של ארתור גולד משנת 1933, אתר יוטיוב

הערות שוליים
------------

1. 1 2  Kopówka, Edward; Rytel-Andrianik, Paweł (2011), "Treblinka II – Obóz zagłady" [Monograph, chapt. 3: Treblinka II Death Camp] (PDF), *Dam im imię na wieki [I will give them an everlasting name. Isaiah 56:5]* (בפולנית), Drohiczyńskie Towarzystwo Naukowe [The Drohiczyn Scientific Society]: 90, ISBN 978-83-7257-496-1, אורכב מ-המקור (PDF file, direct download 20.2 MB) ב-10 באוקטובר 2014, נבדק ב-9 בספטמבר 2013, with list of Catholic rescuers of Jews imprisoned at Treblinka, selected testimonies, bibliography, alphabetical indexes, photographs, English language summaries, and forewords by Holocaust scholars. `{{citation}}`:  (עזרה)
2. ↑  Isaschar Fater, "Jewish Music in Poland Between the Two World Wars", 1970.
3. ↑  "Gold, Artur. Treblinka Roll of Remembrance". ARC. Treblinka Camp History. נבדק ב-31 בדצמבר 2013. `{{cite web}}`:  (עזרה)
4. ↑  Monica Whitlock, Warsaw Ghetto: The story of its secret archive. BBC News Online.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15504631m (data)
* ISNI: 0000 0001 1694 5402
* MusicBrainz: ab167347-3b5a-4cc5-903e-135045642c8c
* NLP: a0000001224090
* SNAC: w6dz7qw6
* VIAF: 102164207
* WorldCat: lccn-n2015030758

 |
**אברהם ארנסט מנדלסון-ברתולדי** (בגרמנית: **Abraham Ernst Mendelssohn Bartholdy**‏; 10 בדצמבר 1776 – 19 בדצמבר 1835) היה בנקאי גרמני יהודי מומר, בנו של הפילוסוף משה מנדלסון ואביהם של המלחינים פליקס מנדלסון-ברתולדי ופאני מנדלסון.

אברהם מנדלסון-ברתולדי

חייו
----

נולד לפרומט ומשה מנדלסון בברלין והתחנך, כשאר אחיו, בשילוב של חינוך יהודי מסורתי ושל השכלה כללית ברוח הנאורות. היה חבר ב"אגודת הידידים", קבוצת האינטלקטואלים היהודים שייסד אחיו יוסף בברלין ב-1792 וכן היה חבר באקדמיה למוזיקה של ברלין. ב-1795 הקימו הוא ואחיו בנק בברלין, ואברהם נסע בעסקי הבנק לפריז אך חזר במהרה לגרמניה. ב-1804 שהה בהמבורג ושם נשא לאישה את לאה סלומון, מוזיקאית ונכדתו של יהודי החצר הברלינאי העשיר דניאל איציג. הוא גם הקים סניף של הבנק בהמבורג.

מנדלסון החזיק בדעה שזמנה של היהדות עבר ושמן הראוי שהיהודים ישתלבו בתרבות הגרמנית. לשני בניו פליקס ופאול, שנולדו ב-1809 וב-1812 בהתאמה, לא ערך ברית מילה. את שם משפחתו שינה לברתולדי בעקבות גיסו, אחיה של אשתו לאה, אם כי שמר על השם המיוחס "מנדלסון". ב-1816 הטביל את ילדיו לנצרות פרוטסטנטית וב-1822 המירו גם הוא ואשתו את דתם. בהמשך חייו נבחר לכהן במועצת העיר של ברלין.

ארבעת ילדיו הם:

* פאני מנדלסון (לימים פאני הנזל; 1805–1847), מלחינה ופסנתרנית;
* פליקס מנדלסון-ברתולדי (1809–1847), מלחין;
* רבקה מנדלסון-ברתולדי (1811–1858), שנישאה לימים למתמטיקאי הגרמני-צרפתי דיריכלה;
* פאול מנדלסון-ברתולדי (1812–1874), בנקאי.

לאברהם מנדלסון מיוחס המשפט "עד שהגעתי לגיל ארבעים הייתי בנו של אבי; ואחרי שהגעתי לגיל ארבעים הייתי אביו של בני".

קישורים חיצוניים
----------------

ויקישיתוף מדיה וקבצים בנושא **אברהם מנדלסון-ברתולדי** בוויקישיתוף
* אברהם מנדלסון, במהדורת 1901–1906 של האנציקלופדיה היהודית (באנגלית)
* אברהם מנדלסון-ברתולדי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007502543105171
* GND: 116881011
* ISNI: 0000 0000 2831 9022
* LCCN: n86032759
* MusicBrainz: 8dfa1be6-d8ee-41f4-9709-a24dced99f29
* SNAC: w6pt32sk
* VIAF: 17985063
* WorldCat: lccn-n86032759

 |